[{"text_idx": "#000005", "text": "Akordeoi ikastaroaren abiapuntua esparru profesionaleko proiektu batean edo goi mailako akordeoi ikasketak amaitu ondoren errepertorio batean sakondu nahi duten ikasleei tutoretza edo aholkua ematea da."}, {"text_idx": "#000006", "text": "Irakasleak eta ikasleak adostuta kontzertu baterako egitarauak hartzen duen errepertorioa ikastea, bakarka, ganbera taldean edo orkestran jotzen diren obrak hartuz."}, {"text_idx": "#000007", "text": "Errepertorioa estilo eta garai ezberdinetako obrek osatuko dute, jatorrizko musika eta moldatutakoa barne hartuz."}, {"text_idx": "#000008", "text": "Banakako instrumentu eskolak emango dira, ikaslearekin adostutako ordutegian eta maiztasunarekin."}, {"text_idx": "#000010", "text": "Matrikulatutako pertsonek, ikastetxeak hala proposatuta, Musikenek programatutako jarduera instrumentaletan edo hitzarmena duten beste musika-talde batzuekin lankidetzan egiten direnetan kolaboratzaile gisa parte hartu ahal izango dute euren borondatez."}, {"text_idx": "#000016", "text": "Musikenek akordeoi irakasleentzat topaketa eta ikasleentzat masterclassak antolatu ditu, Stephan Bahrren eskutik \u2013 irailak 29 eta 30"}]